arnastofnun/IGC-2024 huggingface dataset:
Beitir

Beitir er íslenskt karlmannsnafn.

Dreifing á Íslandi.
Svarthlynur

Svarthlynur (Acer nigrum) er hlyntegund sem er með útbreiðslu í austurhluta N-Ameríku (miðvesturríki Bandaríkjanna, norðurhluta austurríkjanna og suðurhluta Kanada). Hann getur orðið 21 til 34 m hár. Svarthlynur er náskyldur sykurhlyni og myndar ósjaldan blendinga með honum sem eru milli þessarra tveggja tegunda í útliti. Nytjar eru þær sömu.
Síminn Sport 4

Síminn Sport 4 er íslensk sjónvarpsstöð stofnuð árið 2019 rekin af Símanum sem sýnir íþróttaefni. Stöðin sýnir ekki samfella dagskrá heldur einungis staka íþróttaleiki af og til. Stöðin er aukastöð af stöðunum Síminn Sport, Síminn Sport 2 og Síminn Sport 3.
Roðaþerna

Roðaþerna (fræðiheiti: "Sterna dougallii") er tegund af máffuglaætt, sem einkum er að finna við sjó á hitabeltissvæðum. Hún er náskyld íslensku kríunni.

Nafnið tekur hún af því að það myndast oft roði á kvið á sumrin.
Bergmann

Bergmann er íslenskt karlmannsnafn.

Dreifing á Íslandi.
Cambuslang F.C.

Cambuslang Football Club var skoskt knattspyrnufélag, stofnað árið 1874 í samnefndu úthverfi Glasgow. Félagið var meðal stofnenda skosku deildarkeppninnar en hætti keppni eftir tvær leiktíðir.

Saga.

Cambuslang Football Club var stofnað árið 1874 af hópi pilta. Sagan segir þó að þeir hafi fyrst þurft að keppa við samnefnt drengjalið um réttinn til að bera heitið og unnið 6:0 sigur.

Árið 1879 var Cambuslang í hópi nokkurra knattspyrnuliða í grenndinni sem komu á laggirnar knattspyrnusambandi Lanakrshire County. Sambandið stóð fyrir héraðsmóti, Lanarkshire Cup sem Cambuslang vann tvisvar en lék fjórum sinnum til úrslita áður en félagið gekk til liðs við knattspyrnusamband Glasgow fyrir leiktíðina 1887-88.

Árið 1888 komst Cambuslang alla leið í úrslit skosku bikarkeppninnar í fyrsta og eina sinn eftir að hafa unnið "Abercorn F.C." í undanúrslitum, 10:0 eftir að liðin höfðu áður skilið jöfn. Ekki reyndist ferðin í úrslitin á Hampden Park ferð til fjár þar sem Renton var sigurorð með sex mörkum gegn einu. Cambuslang varð hins vegar sama ár fyrsta liðið til að vinna Glagow-bikarkeppnina eftir sigur á Rangers í úrslitum.

Skoska deildarkeppnin hóf göngu sína keppnistímabilið 1890-91. Cambuslang hafnaði í fjórða sæti að þessu sinni. Árið eftir endaði Cambuslang í næstneðsta sæti og þar sem ákveðið hafði verið að fækka keppnisliðunum úr tólf í tíu, var frekari deildarþátttaka úr sögunni. Síðar var annarri deild bætt við en Cambuslang sóttist ekki eftir þátttöku í henni. Sögu félagsins telst lokið árið 1898.
GCD

GCD var hljómsveit sem Bubbi Morthens og Rúnar Júlíusson stofnuðu árið 1991. Nafnið kemur frá gítargripum sem voru oft notuð í lögum þeirra. Aðrir sem komu nálægt GCD sveitinni voru meðal annars Beggi Morthens, bróðir Bubba, Bergur Grímsson og Gulli Briem. Eftir að Rúnar féll frá 5. desember 2008 á árlegum tónleikum útgáfufyrirtækis síns, Geimsteins, kom GCD saman tvisvar en með syni Rúnars, Júlíusi.
Betri samgöngur

Betri samgöngur er opinbert hlutafélag í eigu íslenska ríkisins og sex sveitarfélaga á höfuðborgarsvæðinu, Reykjavíkur, Kópavogs, Hafnarfjarðar, Garðabæjar, Mosfellsbæjar og Seltjarnarness. Fyrirtækið var stofnað 2. október, 2020 með það hlutverk að hrinda í framkvæmd uppbyggingu samgönguinnviða í samræmi við Samgöngusáttmála höfuðborgarsvæðisins sem felur í sér sameiginlega framtíðarsýn og fjárfestingar í samgönguframkvæmdum til fimmtán ára. Stjórnarformaður félagsins er Árni M. Mathiesen, frv. fjármálaráðherra og framkvæmdastjóri er Davíð Þorláksson.
Einar Ágústsson

Einar Ágústsson (23. september 1922 – 12. apríl 1986) var utanríkisráðherra Íslands (fyrir Framsóknarflokkinn) 14. júlí 1971 til 1. september 1978. Hann var sendiherra Íslands í Danmörku frá 1980 til æviloka.

Einar var sonur Ágústs Einarssonar kaupfélagsstjóra í Austur-Landeyjum og konu hans Helgu Jónasdóttur kennara og húsmóður. Hann lauk stúdentsprófi frá MR 1941 og embættisprófi í lögfræði frá Háskóla Íslands 1947.
56 (smáskífa)

56 er smáskífa eftir íslenska tónlistarmanninum Bubba Morthens sem kom út 16. júlí 1988. Titillag plötunnar, Foxtrot, var líka titillag samnefndar kvikmyndar.

Síðasta lag á A-hlið plötunnar kom líka út á plötu Bubba sem kom út 1. nóvember sama ár í Svíþjóð.

Lagalisti.

Plata eitt: A-hlið

Foxtrot

Klóakkrossfarar

Freedom for sale

Plata eitt: B-hlið

Sársauki

Ballaðan um Kósakkastelpuna

Á sérútgáfu 56 sem kom út í tilefni fimmtugsafmælis Bubba 6. júní 2006 bættust eftirfarandi lög við:

Foxtrot (Kassagítarsupptaka frá 1987)

Ef kristur aftur kæmi hér (Kassagítarsupptaka frá 1987)

Klóakkrossfarar (Kassagítarsupptaka frá 1987)

Sársauki (Kassagítarsupptaka frá 1987)

Ballaðan um Kósakkastelpuna

Top gun (Kassagítarsupptaka frá 1987)

I am just i (af plötunni Serbian Flower)

Battlefield of sex (af plötunni Serbian Flower)

Freedom for sale (Af plötunni Serbian Flower)
1000 kossa nótt

1000 kossa nótt er plata með íslenska tónlistarmanninum Bubba Morthens og hljómsveitinni Stríði og friði. Platan var þriðja plata Bubba með Stríð og frið og einnig síðasta plata í "fjölskyldu þríleiknum" sem Bubbi byrjaði á með Lífið er ljúft 10 árum áður. Líkt og á plötu Bubba frá ári áður stýrði Bubbi útsetningum sjálfur eins vegar, og hins vegar var platan unnin fljótt "til að ná rétta andrúmsloftinu." Í viðtali við Morgunblaðið sagði Bubbi að platan hafi orðið til óforvandis, hann hefði sest niður til að semja lög á plötu sem átti að koma út með honum, KK og Magga Eiríks, en þegar að það verkefni var frestað áttaði hann sig á því að lögin sem voru að fæðast "voru framhald af sól að morgni." 1000 kossa nótt kom svo út þann 11. október 2003.
Bersi

Bersi er íslenskt karlmannsnafn.

Dreifing á Íslandi.
3 heimar

3 heimar er plata með íslenska tónlistarmanninnum Bubba Morthens sem kom út þann 9. október 1994. Hún, að sögn Bubba, var samin í helgarferð til Amsterdam, væntanlega sömu helgarferð sem Bubbi og Rúnar Júlíusson, félagi hans í GCD, sömdu efni á aðra plötu GCD, Svefnvana. Bubbi sagði svo að hann hafði ákveðið að platan ætti að veraívaf rapps og reggae-tónlistar... Það sem heillar mig í dag er ekki þetta taktfasta tölvureggae. Það verður að vera svona gangandi swing, kannski tveir tónar undir og vaðandi melódía, vélbyssukjaftur og svo fræsað við svona eldgömlum Hollywoodstöndurdum
Katerini

Katerini (gríska: Κατερίνη) er borg í Makedóníuhéraði í Grikklandi. Borgin er umkringd Olympus-fjalli, Pierian-fjöllum og Thermaikos-flói. Íbúafjöldi árið 2011 var 58.309.
Bjarmar

Bjarmar er íslenskt karlmannsnafn.

Dreifing á Íslandi.
Stöðuorka

Stöðuorka kerfis er orka sem stafar af kröftum sem verka á milli eininga þess og afstöðu þeirra. Kraftarnir geta verið rafkraftur, segulkraftur eða þyngdarkraftur.

Fyrir einangrað kerfi sem samanstendur af tveimur föstum hlutum sem beita hvor annan krafti () og liggja á x-ás, skilgreinist stöðuorka þeirra sem:

þar sem krafturinn milli hlutanna breytist eingöngu með vegalengd () og er heildað eftir línu sem tengir hlutina saman.

Til að sýna betur fram á samband krafts og stöðuorku má taka sem dæmi sama kerfi tveggja hluta sem liggja á x-ás. Ef stöðuorka annars þeirra í punktinum  er , þá er krafturinn sem verkar á hlutinn í þeim punkti:

Stefna kraftsins milli tveggja hluta er í átt breytingar stöðuorku og stærð hans er í beinu hlutfalli við breytingahraðann (afleiðuna). Stór kraftur tengist miklum stöðuorkumun miðað við gefna vegalengd, lítill kraftur litlum.

Þessar tvær skilgreiningar, stöðuorku útfrá á krafti og krafts útfrá stöðuorku, sýna hvernig hugtökin kraftur og stöðuorka eru nátengd. Tveir hlutir sem beita hvor annan krafti hafa stöðuorku, hvor í kraftsviði hins. Ef kerfi samanstendur af tveim hlutum sem beita hvor annan krafti, kemur fram í því stöðuorka.

Vegna þess að allir kraftar eru fall af vegalengd, mun sérhver breyting á innbyrðis afstöðu kerfis með stöðuorku annaðhvort minnka hana eða auka. Þegar stöðuorka kerfis minnkar, breytist hún í aðra tegund orku, t.d. hreyfiorku. „Geyma“ má stöðuorku svo sem þyngdarstöðuorku, fjöðrunarorku, efnaorku, kyrrstöðumassaorku eða raforku og leysa síðar úr læðingi.

Um stöðuorku hlutar í þyngdarsviði jarðar gildir:

þar sem "m" e massi hlutarins, "g" þyngdarhröðun jarðar og "h" hæð hlutarins frá núllpunkti. Hann má skilgreina eftir hentugleikum. Fyrir hlut sem fellur alla leið til jarðar er yfirborð jarðar eðlilegur núllpunktur. Fyrir vatn í fossi getur verið eðlilegra að skilgreina yfirborð hylsins sem fossinn fellur í sem núllpunkt; hreyfiorka vatnsins rétt áður en það fellur í hylinn jafngildir í góðri nálgun hreyfiorku þess á fossbrúninni plús stöðuorku þess þar, reiknað frá yfirborði hylsins. Í raunhæfum reikningum er "absolút" gildi stöðuorku yfirleitt aldrei gagnleg stærð, heldur mismunur stöðuorkugilda í tveimur punktum.
Acer carpinifolium

Acer carpinifolium er hlyntegund frá Japan (Honshū, Kyūshū, og Shikoku). Hún verður 10 til 15m há.
Jean-Baptiste Sanfourche

Jean-Baptiste Sanfourche (28. maí 1831 – 1860) var franskur arkitekt.

Sanfourche var nemandi við myndlistarskóla Parísar og Simon-Claude Constant-Dufeux. Árið 1860 var Jean-Baptiste Sanfourche falið að viðhalda trúarbyggingum í Angers (Maine-et-Loire). Hann flutti til Spánar til Vitoria-Gasteiz, þar sem hann byggði Vitoria-Gasteiz lestarstöðina.
Holland í Söngvakeppni evrópskra sjónvarpsstöðva

Holland hefur tekið þátt í Söngvakeppni evrópskra sjónvarpsstöðva 61 sinnum síðan að frumraun landsins í keppninni ásamt sjö öðrum löndum átti sér stað árið 1956. Landið hefur aðeins misst af fjórum keppnum, tvisvar vegna árekstra dagsetningu við þjóðardaginn Dodenherdenking (1985 og 1991) og tvisvar vegna lélegrar niðurstöðu árin á undan (1995 og 2002). Holland hélt keppnina í Hilversum (1958), Amsterdam (1970), tvisvar í Haag (1976 og 1980) og í Rotterdam (2020 , 2021).
Bjarnþór

Bjarnþór er íslenskt karlmannsnafn.

Dreifing á Íslandi.
Spil

"Spil getur átt við:"
Útilokunarmenning

Útilokunarmenning, útskúfunarmenning eða slaufunarmenning er tegund félagslegrar útskúfunar þegar einhver útilokaður fá félagslegum eða faglegum vettvangi.

Dæmi um þetta er allt frá því þegar þekktar persónur segja eitthvað sem þykir fordómafullt eða fremja ofbeldisbrot. Á Íslandi er yngri kynslóðin eru jákvæðari gagnvart útilokunarmenningu samkvæmt könnun árið 2021.
Newcastle, Nýja Suður-Wales

Newcastle er önnur stærsta borg Nýja-Suður-Wales og sjöunda stærsta borg Ástralíu. Íbúar voru 322.000 árið 2016.

Borgin er nefnd eftir Newcastle-upon-Tyne á Englandi þar sem báðar borgirnar byrjuðu sem kolahafnir. Newcastle er staðsett rétt norðan við Sydney.

Þann 28. desember 1989 varð þar jarðskjálfti að stærð 5,6 sem varð 15 manns að aldurtila.

Frost hefur ekki mælst í Newcastle en lægst 1,8 gráðu hiti.
Björnólfur

Björnólfur er íslenskt karlmannsnafn.
Ólympíuskagi

Ólympíuskagi (enska: Olympic Peninsula) er skagi í norðvestur-Washingtonfylki. Í vestri er Kyrrahaf og í austri Puget-sund. Þar er Ólympíu-þjóðgarðurinn með Ólympíufjöll og verndaða skóga.
Tvöfalt líf Veróniku

Tvöfalt líf Veróniku er dramakvikmynd frá 1991 í leikstjórn Krzysztof Kieślowski og með Irène Jacob í aðalhlutverki. Myndin er skrifuð af Kieślowski og Krzysztof Piesiewicz.
Stockfish kvikmyndahátíðin

Stockfish kvikmyndahátíð (Kvikmyndahátíðin Stockfish Film Festival &amp; Industry Days) er alþjóðleg kvikmyndahátíð í Reykjavík. Hátíðin fer fram í Bíó Paradís ár hvert og stendur yfir í ellefu daga. Hátíðin er kvikmynda- og ráðstefnuhátíð innlends sem erlends fagfólks í kvikmyndabransanum. Hátíðin tekur við af Kvikmyndahátíð Reykjavíkur sem var síðast haldin árið 2001 en var upphaflega sett á laggirnar árið 1978.
Pemmikan

Pemmikan er kæfa gerð út þurrkuðu kjöti og feiti. Stundum inniheldur kæfan einnig þurrkuð ber. Pemmikan er orkuríkur matur sem hefur frá fornu fari verið mikilvægur hluti af mataræði indjánaþjóðflokka Norður-Ameríku. Orðið kemur úr máli Cree indjána. Skinnakaupmenn frá Evrópu sem störfuðu í Norður-Ameríku og Kanada reiddu sig einnig á pemmikan. Pemmikan var hluti af vistum í heimskautaleiðangrum og í könnunarleiðangrum um Norðurslóðir.
Brandur (nafn)

Brandur er íslenskt karlmannsnafn.

Dreifing á Íslandi.
Tucson

Tucson er borg í Arizona í Bandaríkjunum. Íbúar voru 543.000 árið 2020 og bjuggu yfir milljón á stórborgarsvæðinu. Borgin var stofnuð sem hernaðarvirki af Spánverjum árið 1775. Hún var hluti af Sonora-fylki í Mexíkó þar til Bandaríkin keyptu svæðið 1853 (Gadsen-kaupin).
Memorial

Memorial (rússneska: Мемориал) eru alþjóðleg mannréttindasamtök sem voru starfræk í Rússlandi. Samtökin voru stofnuð í Sovétríkjunum á níunda áratugnum til þess að halda utan um og kortleggja pólitíska kúgun, meðal annars með því að safna saman listum yfir fólk sem hafði verið sent í gúlagið eða tekið af lífi í hreinsununum miklu. Eftir upplausn Sovétríkjanna hafa samtökin verið leiðandi í mannréttindabaráttu í rússneska sambandsríkinu.

Samtökin hafa á síðari árum ítrekað orðið fyrir árásum og skemmdarverkum. Árið 2009 var meðlimi samtakanna, Natalíu Estemírovu, rænt frá heimili sínu í Grosní og hún fannst síðar myrt í Ingúsetíu. Árið 2018 var forstöðumaður Memorial, Ojúb Títíjev, handtekinn fyrir vörslu fíkniefna en stuðningsmenn hans héldu því fram að efnunum hefði verið komið fyrir á honum og hann hafður fyrir rangri sök. Seinna á sama ári var kveikt í skrifstofu samtakanna í Ingúsetíu.

Þann 28. desember 2021 dæmdi Hæstiréttur Rússlands Memorial til að hætta starfsemi sinni fyrir að brjóta gegn lögum um starfsemi útsendara erlendra aðila í Rússlandi. Daginn eftir var systursamtökum Memorial, Memorial-mannréttindamiðstöðinni, einnig gert að leggja niður starfsemi. Samtökin höfðu verið lagalega skilgreind af stjórnvöldum sem útsendarar erlendra aðila frá árinu 2014, sem erfiðaði starfsemi þeirra verulega. Krafan um lokun Memorial-mannréttindamiðstöðvarinnar byggðist einnig á stuðningi þeirra við réttindi Votta Jehóva í Rússlandi, sem skilgreindir eru sem öfgahópur þar í landi. Þegar Memorial var gert að hætta starfsemi voru samtökin elstu mannréttindasamtök í landinu.
1925

Árið 1925 (MCMXXV í rómverskum tölum)
Wen-Pei Fang

Fang Wen-Pei (方文培) (1899–1983), var kínverskur grasafræðingur sem sérhæfði sig í ættum Rhododendron og Aceraceae. Hann vann við Grasafræðistofnunina í Kínversku fræðiakademíunni eftir að hafa útskrifast úr Suðausturháskólanum í Nanjing, Kína. Fang hélt áfram námi í Edinborgarháskóla 1934 fékk PhD 1937. Sama ár sneri hann aftur til Kína og varð líffræði prófessor í Sichuanháskóla til dauðadags.
Brynjólfur

Brynjólfur er íslenskt karlmannsnafn.

Dreifing á Íslandi.
Acer nipponicum

Acer nipponicum er lauftré af ættkvísl hlyna (Acer) sem er frá mið og suður Japan. Hann getur orðið allt að 20 m hár.
Tyrkland í Söngvakeppni evrópskra sjónvarpsstöðva

Tyrkland hefur tekið þátt í Söngvakeppni evrópskra sjónvarpsstöðva 34 sinnum síðan að frumraun landsins í keppninni átti sér stað árið . Frá innleiðingu undankeppnanna árið , komst landið ekki áfram í eitt skipti, árið . Tyrkland hefur unnið keppnina einu sinni sem var árið og þar af leiðandi hélt keppnina árið eftir í Istanbúl ().

Tyrkland endaði í seinasta sæti í sinni fyrstu þátttöku árið og fékk núll stig árin og . Fyrsta niðustaða innan topp-10 kom árið , með Klips ve Onlar í níunda sæti. Sebnem Paker náði fyrstu topp-5 niðurstöðu árið , í þriðja sæti með laginu „Dinle“.

Fyrsti sigur landsins kom árið þegar Sertab Erener vann með laginu „Everyway That I Can“. Landið endaði aðeins 2 stigum fyrir ofan . Aðrar topp-5 niðurstöður voru með Athena (), Kenan Doğulu () og Hadise () í fjórða sæti, og nýþungarokkhljómsveitin maNga () í öðru sæti. Eftir árið 2012, dró landið sig úr keppni.
Al Bayt leikvangurinn

Al Bayt leikvangurinn er knattspyrnuvöllur í borginni Al Khor í Katar. Hann var vígður 30. nóvember 2021 og tekur um 60 þúsund áhorfendur.

Leikvangurinn var fyrst og fremst reistur fyrir HM 2022, þar sem hann mun hýsa fjölda leikja, þar á meðal opnunarleikinn og seinni viðureignina í undanúrslitum.

Útlit leikvangsins minnir á tjöld innfæddra íbúa Arabíuskagans. Völlurinn er með þaki sem hægt er að opna og loka að vild, auk þess sem hluti vallarins er lúxushótel með útsýni yfir leikvöllinn úr fínni herbergjum og sölum. Að heimsmeistaramótinu loknu verður vellinum breytt og áhorfendaplássum fækkað um helming en þess í stað verður hótel- og verslunarrými aukið.

Vígsluleikur vallarins var opnunarleikur Arabamótsins sem haldið var í Katar í árslok 2021.
Kamelljónið

Kamelljónið er lítið stjörnumerki á suðurhimni sem Petrus Plancius lýsti fyrstur á 16. öld.
Bergmál (kvikmynd)

Bergmál er íslensk kvikmynd frá 2019 eftir Rúnar Rúnarsson.
Börkur (nafn)

Börkur er íslenskt karlmannsnafn.

Dreifing á Íslandi.
Stropharia

Blína (fræðiheiti "Stropharia") er tegund fansveppa sem vaxa aðallega í Evrópu. Yfirleitt ekki taldir matsveppir, jafnvel eitraðir, þó með einni undantekningu: matblína. Nokkrar tegundir hafa fundist á Íslandi: S. semiglobata, S. luteonitens, S. alpina, S. coronilla, S. pseudocyanea, S. caeurlea, S. albonitens og tvær nýjar tegundir: S. arctica og S. islandica (Ilkka Kytövuori 1999).

Enn er ekki full eining um flokkun ættkvíslarinnar og hvaða tegundir falla undir hana. Eru gjarnan fluttar í og úr t.d. Protostropharia, Psilocybe og Leratiomyces.
Bob Saget

Robert Lane "Bob "Saget (17. maí 1956 – 9. janúar 2022) var bandarískur leikari og uppistandari.

Frá 1989 til 1997 var hann kynnir þáttarins "America's Funniest Home Videos".
Upplausn Tékkóslóvakíu

Upplausn Tékkóslóvakíu varð í kjölfar friðsamlegrar ákvörðunar um að skipta Tékkóslóvakíu í tvö ríki, Tékkland og Slóvakíu. Skiptingin tók gildi 1. janúar 1993. Hún tók mið af mörkum sem gilt höfðu milli alþýðulýðveldisins Tékklands og alþýðulýðveldisins Slóvakíu frá 1969, en þetta voru aðildarlönd sambandslýðveldisins Tékkóslóvakíu. Stundum var þessi atburður kallaður „flauelsskilnaðurinn“, með vísun í Flauelsbyltinguna árið 1989, þegar Kommúnistaflokkur Tékkóslóvakíu missti völdin í landinu. Ákvörðunin var samt tekin af ráðamönnum vegna deilna um meiri samstjórn frá Prag eins og Tékkar vildu, eða meiri valddreifingu eins og Slóvakar vildu. Íbúar fengu ekki að segja sitt álit með þjóðaratkvæðagreiðslu og töluverð andstaða var við skiptinguna meðal almennings. Aðeins 36% Tékka og 37% Slóvaka studdu skiptinguna árið 1992, en stuðningurinn hefur aukist lítillega síðan.
Marina Abramović

Marina Abramović (serbnesk kýrillíska: Марина Абрамовић, IPA: ; fædd 30. nóvember, 1946) er serbneskur konseptlistamaður, gjörningalistamaður, rithöfundur og kvikmyndagerðarkona. Hún fæst við líkamslist, þollist og feminíska list sem fjalla um tengsl flytjanda og áhorfenda, mörk líkamans og möguleika hugans. Abramović hefur talað um sjálfa sig sem „ömmu gjörningalistarinnar“ eftir yfir fjögurra áratuga feril. Hún var frumkvöðull í að gera áhorfendur að þátttakendum í verkum sínum, með áherslu á sársauka, blóð og mörk líkamans. Árið 2007 stofnaði hún gjörningalistastofnunina Marina Abramović Institute.

Meðal þekktustu verka hennar eru "Rhythm 0" frá 1974 þar sem hún stóð hreyfingarlaus og áhorfendur máttu gera hvað sem þeir vildu við hana með 72 hlutum sem raðað var á borð og vísuðu ýmist í ánægju eða sársauka, "Cleaning the Mirror" frá 1995 þar sem hún sat og þreif blóðug bein (sem var vísun í borgarastyrjöldina í Júgóslavíu), og "The Artist is Present" frá 2010 þar sem hún sat hreyfingarlaus við borð og áhorfendum var boðið að skiptast á að setjast gegnt henni. Frá 1976 til 1988 átti hún í nánu sambandi og samstarfi við þýska listamanninn Uwe Laysiepen (Ulay) þar sem verk þeirra snerust oft um mörk sjálfsins og líkamans. Síðasta verk þeirra saman var þolverk þar sem þau gengu eftir Kínamúrnum frá sitt hvorum enda, mættust í miðjunni og sögðu „bless“. Þá var sambandi þeirra í raun lokið nokkru fyrr.
Acer truncatum

Acer truncatum er lauftré af ættkvísl hlyna (Acer) sem er frá Norður-Kína (Gansu, Hebei, Henan, Jiangsu, Jilin, Liaoning, Innri Mongólíu, Shaanxi, Shandong, Shanxi) og Kóreuskaga. Hann getur orðið um 10 m hár.
Artemisia Gentileschi

Artemisia Lomi eða Artemisia Gentileschi (8. júlí 1593 – um 1656) var ítölsk myndlistarkona á barokktímanum. Hún er álitin einn af fremstu listmálurum 17. aldar og var hluti af hópi listamanna sem kenndir voru við Caravaggio, ásamt föður sínum, Orazio Gentileschi. Hún var farin að mála myndir í atvinnuskyni aðeins 15 ára gömul. Hún var fyrsta konan sem fékk inngöngu í Accademia delle Arti del Disegno í Flórens og vann fyrir alþjóðlegan hóp viðskiptavina á tíma þegar konur höfðu annars fá tækifæri til listnáms eða sem atvinnulistamenn. Hún starfaði í Flórens, Róm, Napólí og á Englandi. Ekki er nákvæmlega vitað hvenær andlát hennar bar að en vitað er að hún tók við pöntunum í Napólí fram undir miðjan 6. áratug 17. aldar. Sumir telja að hún hafi látist í Napólíplágunni 1656.

Margar af myndum Gentileschi sýna konur úr goðsögum, táknsögum og Biblíusögum. Meðal þekktustu viðfangsefna hennar eru "Súsanna og öldungarnir" (sérstaklega málverk frá 1610 varðveitt í Pommersfelden), "Júdit og Hólófernes" (sérstaklega málverk frá 1614-1620 varðveitt í Uffizi-safninu í Flórens) og "Júdit og þjónustustúlka hennar" (málverk frá 1625 er varðveitt í Detroit).

Gentileschi var þekkt fyrir að mála raunsæja kvenlíkama og fyrir færni sína í að nota liti til að skapa átök og dýpt. Listrænir hæfileikar hennar fengu lengi minni athygli en sagan um það hvernig listamaðurinn Agostino Tassi nauðgaði henni þegar hún var ung kona og þátttöku hennar í réttarhöldunum yfir honum. Í mörg ár var litið á list hennar sem jaðarfyrirbæri, en seinni tíma rannsóknir listsagnfræðinga hafa leitt til endurmats á henni. Hún er nú talin einn framsæknasti og tjáningarríkasti listmálari sinnar kynslóðar og verk hennar eru áberandi á stórum alþjóðlegum listsýningum.
Slay Masters

Slay Masters er íslensk kvikmynd frá 2012 eftir Snævar Sölva Sölvason.
Harper Lee

Nelle Harper Lee (28. apríl 1926 – 19. febrúar 2016) var bandarískur rithöfundur sem er fræg fyrir skáldsöguna "To Kill a Mockingbird" frá 1960. Bókin er ein af sígildum skáldsögum bandarískra bókmennta. Hún vann Pulitzer-verðlaunin árið 1961 og hefur verið kölluð besta skáldsaga 20. aldar.

"To Kill a Mockingbird" er lauslega byggð á atburðum og fólki sem Lee upplifði sem barn í bænum Monroeville í Alabama. Bókin fjallar um kynþáttahyggju og stéttaskiptingu í bandaríska suðrinu séð með augum tveggja barna. Æskuvinur Lee, Truman Capote, er fyrirmynd einnar persónu í bókinni. Lee aðstoðaði Capote við rannsóknir fyrir skáldsöguna "Með köldu blóði" sem kom út 1966. Andstætt Capote var Lee ekki hrifin af frægðinni, kom nánast aldrei fram opinberlega og veitti engin viðtöl. Hún tók þátt í gerð kvikmyndahandrits eftir sögunni, en kvikmyndin hlaut Óskarsverðlaun árið 1962.

Árið 2015 kom út skáldsagan "Go Set a Watchman", sem á að gerast 20 árum eftir "To Kill a Mockingbird", en er í raun eldra uppkast af sömu bók. Útgáfan var umdeild þar sem Harper Lee hafði áður haldið því fram að hún myndi aldrei gefa út aðra bók.
Dagnýr

Dagnýr er íslenskt karlmannsnafn.

Dreifing á Íslandi.
Abdel Latif Moubarak

Abdel Latif Moubarak (arabíska عبد اللطيف مبارك ;, "fæddur" 30. október 1964 í Súes ) er egypskt skáld . Hann er meðlimur í rithöfundasambandinu í Egyptalandi og meðlimur í arabísku rithöfundunum á netinu. Hann skrifar ljóð á sígildri arabísku og með egypsku málfari. Moubarak lauk BA -prófi ​​í lögfræði frá Ain Shams háskólanum. Hann er talinn eitt mikilvægasta skáld níunda áratugarins; hann birti ljóð í nokkrum bókmenntatímaritum í Egyptalandi og arabaheiminum, þar á meðal Al-Ahram. Hann samdi mörg lög um byltinguna 2011 í Egyptalandi. Fékk verðlaun fyrir yfirburði og sköpunargáfu arabíska fjölmiðlasambandsins árið 2014 og verðlaun austurakademíunnar fyrir ágæti og sköpun árið 2021.
Ari Alexander Ergis Magnússon

Ari Alexander Ergis Magnússon (f. 30. mars 1968) er íslenskur myndlistamaður, kvikmyndaleikstjóri og handritshöfundur. Ari útskrifaðist með B.F.A.-gráðu í myndlist frá listaháskólanum "Paris College of Art" (þá "Parsons Paris School of Design") í París í Frakkland árið 1996. Í kvikmyndum hefur Ari aðallega einbeitt sér að gerð heimildarmynda en árið 2018 kom út hans fyrsta kvikmynd í fullri lengd, "Undir halastjörnu".